tomron87/hebrew-wikipedia-sentences-corpus huggingface dataset:
"We'll Be Coming Back" (בעברית: "אנחנו נחזור") הוא שיר של המפיק המוזיקלי והדי ג'יי הסקוטי קלווין האריס, בהשתתפות הזמר האנגלי אקסמפל.
השיר פורסם ב-27 ביולי 2012 כסינגל הרביעי מאלבום האולפן השלישי של האריס, .
השיר שהה שבועיים במקום השני במצעד הסינגלים הבריטי, והפך לסינגל הרביעי ברציפות של האריס שמגיע למקום השני בבריטניה.
השיר אף נכלל כרצועה האחרונה באלבום האולפן הרביעי של אקסמפל, The Evolution of Man.
השיר כונה "פסקול לקיץ" על ידי Music News, ו-"המנון קיץ" על ידי Westmeath Examiner.
בדיגיטל ספיי זכה השיר לביקורת מעורבת, כאשר תואר כ-"מהנה", אבל "קצת מיושן".
הקליפ הנלווה לשיר בוים על ידי סמאן קש, וצולם ביוני 2012, בהוליווד הילס, לוס אנג'לס, קליפורניה.
בקליפ משתתפים האריס ואקסמפל בדמויות של שודדים.
לאחר שקברו את מה שגנבו, השניים חוזרים בהמשך כדי לקחת את השלל, ומגלים ששוטרת, שנסעה על ימאהה YZF-R1, ועקבה אחריהם, הגיעה לשם והשאירה מאחור את התג שלה כראיה.
בנוסף לשוד, בסרטון מוצגת סדרת מרדפים אחר מכוניות ועימותים משטרתיים.
הקליפ מסתיים בקלווין ובאקסמפל רודפים אחר השוטרת על האופנוע.
We Appreciate Power הוא שיר של המוזיקאית הקנדית גריימס בהשתתפות המוזיקאית האמריקאית האנה.
השיר יצא לאור ב-29 בנובמבר 2018 דרך חברת התקליטים 4AD כסינגל הראשון מאלבום האולפן החמישי של גריימס, Miss Anthropocene, והוא נכלל בגרסה היפנית ובמהדורה הדיגיטלית של האלבום בלבד.
השיר נכתב והופק על ידי גריימס, האנה וכריס גרוטי.
השיר הופיע ברשימת ההשמעה של העונה הראשונה של הסדרה "גורל: סאגת ווינX".
במקור השיר תוכנן להיות אחד משני שיתופי פעולה בין גריימס לבין הזמרת האמריקאית פופי (זמרת), עבור אלבום האולפן השני של פופי Am I a Girl?.
פופי ציינה בראיון כי היא כתבה שני שירים יחד עם גריימס, אחד העוסק ב"להרוס דברים" והשני עוסק בכוח.
אחד משני השירים, "Play Destroy", נכלל לבסוף באלבומה.
בהודעה לעיתונות צוין כי השיר הושפע מהלהקה הצפון קוריאנית Moranbong ונכתב "מנקודת המבט של מכונת תעמולת בינה מלאכותית של להקת בנות המשתמשת בשירה, ריקוד, מין ואופנה להפצת רצון טוב כלפי בינה מלאכותית.
[..] על ידי האזנה לשיר זה, בעלי השליטה העתידית יראו זאת כתמיכה במסר שלהם ובכך הסיכוי שישמידו את צאצאיכם יופחת".
מילות השיר עוסקות ברעיונות טרנס הומניסטיים, ביניהם השיפור והעתיד של המין האנושי, האפשרויות של מיזוג התודעה עם מכונות והארכת החיים על ידי העלאת תודעה.
We Are Warriors (בעברית: אנחנו לוחמים או אנחנו לוחמות) הוא סינגל שהוקלט על ידי הזמרת-יוצרת הקנדית אבריל לאבין, מתוך האלבום.
השיר יצא לאור ב-24 באפריל 2020, על ידי חברת התקליטים BMG, כסינגל צדקה, במסגרת פרויקט HOPE שקם כתגובה למגפת הקורונה.
השיר הגיע למקום השמיני במצעד השירים הדיגיטליים שבאיטליה.
השיר נכתב על ידי אבריל לאבין, צ'אד קרוגר וטראוויס קלארק והופק על ידי אבריל גם כן.
השיר המקורי, ששמו היה "Warrior", נכלל ב-Head Above Water במקור כרצועה האחרונה, ולאחר מכן הצהירה לאבין כי "הוא היה אחד מהשירים הראשונים שכתבתי עבור האלבום".
בהמשך, החליטה לכתוב ולהפיק אותו מחדש ושינתה את שמו ל-"We Are Warriors".
הווידאו קליפ הרשמי, שצולם בשחור-לבן יצא לאור ב-1 במאי 2020, והוא כלל בתוכו אנשים מתחום הרפואה, כשהם מפגינים ומחזיקים שלטים.
בנוסף לכך, הוא הכיל קטעים מתוך סיבוב ההופעות "Head Above Water Tour", תוך שאחת הסצנות בו צולמו באייפון מביתה של לאבין.
נכון לינואר 2021, מונה הצפיות של הקליפ עומד על למעלה מ-7 מיליון צפיות.
מדינהתאריך יציאהפורמטחברת תקליטיםמקורעולם24 באפריל 2020הזרמת מוזיקה • הורדה דיגיטליתBMG
"We're Good" הוא סינגל שהוקלט על ידי הזמרת-יוצרת הבריטית-אלבנית דואה ליפה.
השיר יצא לאור ב-11 בפברואר 2021, על ידי חברת תקליטים וורנר רקורדס, כסינגל ראשון מתוך האלבום Future Nostalgia: The Moonlight Edition.
לאחר צאתו של אלבום האולפן השני שלה Future Nostalgia, הכריזה ליפה כי תוציא מהדורה מחודשת לאלבום, ובהמשך הכריזה כי תוציאו בשנת 2021. בנובמבר 2020, ליפה חשפה כי הסינגל הראשי שלו יצא בתחילת 2021, שיכלול קליפ שצולם בחודש אוקטובר.
ב-3 בפברואר 2021, הכריזה ליפה רשמית על צאת השיר, שכותרתו "We're Good", ותאריך יציאתו ב-11 בפברואר.
הווידאו קליפ הנלווה שצולם לשיר בוים על ידי הבמאים הישראלים וניה הימן וגל מוג'ה ופורסם בערוץ היוטיוב של ליפה ב-12 בפברואר 2021, בסמוך לצאת הסינגל עצמו.
מדינהתאריך יציאהפורמטחברת תקליטיםמקורעולם11 בפברואר 2021הזרמת מוזיקה • הורדה דיגיטליתהאחים וורנראיטליה12 בפברואר 2021רדיו להיטים עכשווייםבריטניהארצות הברית16 בפברואר 20211 במרץ 2021מוזיקה עכשווית למבוגרים
"We Are" הוא סינגל של זמרת הרוק השוודית אנה יונסון, לאלבומה The Way I Am .
השיר ידוע בכך שהוא נכלל בפסקול של הסרט ספיידרמן 2. "We Are" הוא הסינגל הנמכר ביותר של אנה.
הקליפ צולם בלוס אנג'לס, קליפורניה, ארצות הברית בבניין , ובוים על ידי אנטי ג'וקינן .
הווידאו קליפ מכיל קטעים מהסרט ספיידרמן 2, עם תרחיש רומנטי בו מעורבים הזמרת ואיש מהדירה הסמוכה.
כדי להעביר את עוצמת ההופעה של יונסון, המפיק יצר אפקטים מיוחדים, שבו נראה שעוצמת המוזיקה גורמת לריהוט שבדירתו של האיש להחליק על הרצפה.
מדינה תאריך יציאה פורמט חברת תקליטים אירופה 28 ביוני 2004 מקסי סינגל Sony BMG, Cosmos Music Group קנדה18 בינואר 2005תקליט
"We Could Be Sweet Lovers" הוא שיר משנת 1985 מאת הזמר-יוצר ביל וית'רס, שיצא כחלק מאלבום האולפן האחרון שלו, Watching You, Watching Me.
השיר אמנם לא זכה להצלחה גדולה בארצות הברית, ואפילו לא יצא שם כסינגל, אך הוא זכה להצלחה עצומה בניו זילנד בגרסת הכיסוי של להקת Holidaymakers שהפכו באמצעותו לאמנים של להיט אחד.
גרסה זו לשיר הגיעה למקום הראשון במצעד הסינגלים של ניו זילנד ונותרה שם במשך שישה שבועות.
לאחר שבשנת 1985 התפרסם השיר כחלק מהאלבום Watching You, Watching Me, הוציאה להקת Holidaymakers מהעיר ולינגטון גרסת כיסוי לשיר בשנת 1988. הסינגל שלהם זכה להצלחה עצומה בניו זילנד, ונשאר במקום הראשון במשך שישה שבועות, כך שבסופו של דבר היה הסינגל הנמכר ביותר של השנה במדינה.
הלהקה הוציאה סינגל נוסף ששימש "צד ב'" לשיר של וית'רס, אשר נקרא "Waiting in the Sunshine" והגיע למקום השישי במצעד הסינגלים.
אף על פי כן, הלהקה התפרקה זמן קצר לאחר מכן.
הבמאי הניו זילנדי פיין פלוס היה חבר של הלהקה ועם הצלחת הסינגל הוא הציע ליצור להם וידאו קליפ, ללא תשלום.
היצירתיות של פלוס זיכתה אותו בפרס הווידאו הטוב ביותר בטקס פרסי המוזיקה הניו זילנדית של 1988.
הלהקה זכתה בפרס הסינגל הטוב ביותר, הקבוצה המבטיחה ביותר, הזמר הגבר המבטיח ביותר והסולנית הנשית המבטיחה ביותר של השנה בטקס פרסי המוזיקה הניו זילנדית לשנת 1988 עבור "We Could Be Sweet Lovers".
מפיק השיר נייג'ל סטון זכה בתואר המפיק הטוב ביותר וגם מהנדס התקליטים הטוב ביותר של השנה.
במאי הקליפ פיין פלוס זכה אף הוא בפרס הווידאו הטוב ביותר של השנה.
"We're All in This Together" הוא שיר מהסרט המקורי של ערוץ דיסני שיצא לאור בשנת 2006, היי סקול מיוזיקל ונכלל בפסקול הסרט, High School Musical.
בשיר שרים שחקני הסרט - ונסה הדג'נס, אשלי טיסדייל, לוקאס גראביל ודרו סילי, ששר במקומו של זאק אפרון.
השיר נכתב על ידי מתיו ג'רארד ורובי נוויל, כשאת השיר הפיק ג'רארד.
השיר יצא לאור ב-16 באוקטובר 2006 כסינגל השני מתוך הפסקול ונחשב כשיר המזוהה ביותר עם זיכיון הסרטים.
השיר עוסק בחברות, ומופיע כשיר הסיום של הסרט, בו כל הדמויות מתאגדות כדי לחגוג את הניצחון של נבחרת הכדורסל במהלך האליפות.
במהלך השיר הדמויות של טרוי (זאק אפרון כשדרו סילי שר), גבריאלה (ונסה הדג'נס), ראיין (לוקאס גראביל) ושארפיי (אשלי טיסדייל) מבצעים סולו.
כל הדמויות מבצעות ביחד את הפזמון ואת קטע הסיום.
אתר הספורט ותרבות הפופ האמריקאי, The Ringer, דירג את השיר במקום הראשון מתוך כלל שירי הסדרה וציין את המעמד המיוחד שלו בתרבות הפופולרית.
בספוטיפיי, צבר השיר מעל ל-75 מיליון השמעות.
השיר בוצע במגוון גרסות נוספות.
ב-5 בדצמבר יצאה גרסת רמיקס לשיר במהדורת דלוקס של פסקול הסרט.
שחני הסדרת האמריקאית היי סקול מיוזיקל: המחזמר: הסדרה ביצעו את השיר במהלך פרק הסיום של העונה הראשונה של הסדרה.
צוות שחקני הסרט המקורי, למעט אפרון, ביצעו גרסה מחודשת של השיר יחד עם שחקנים ומנחים שונים מערוץ דיסני במהלך המשדר Disney Family Singalong ב-16 באפריל 2020.
"We Could Go Back" הוא סינגל של הדי ג'יי והמפיק הבריטי, ג'ונאס בלו, בשיתוף פעולה עם הזמר-יוצר הבריטי-ניגרי, מוילוגו , שיצא, על ידי חברת התקליטים Jonas Blue Music, ב-13 באוקטובר 2017. השיר נמצא במהדורה הדיגיטלית של האלבום הראשון של ג'ונאס בלו, Blue.
נכון לנובמבר 2021, השיר הושמע למעלה מ-53 מיליון פעמים בספוטיפיי.
הווידאו קליפ של השיר, יצא לראשונה בערוץ היוטיוב של ג'ונאס בלו, ב-26 באוקטובר 2017. נכון לנובמבר 2021, הווידאו קליפ נצפה למעלה מ-17 מיליון פעמים.
We Are Domi, הידועה גם בשם Domi (לעיתים מסוגננת כ-DOMI), היא להקת אלקטרופופ נורווגית-צ'כית, שהוקמה ב-2018, במהלך לימודיהם במכללת לידס למוזיקה .
הלהקה מורכבת מהסולנית הראשית דומיניקה האשקובה, הגיטריסט קספר האטלסטָּה, והקלידן בנימין רקסטָּה.
לאחר שהלהקה נבחרה בקדם-אירוויזיון הצ'כי, בדצמבר 2021, הלהקה ייצגה את צ'כיה באירוויזיון 2022 ואף העפילה לגמר עם השיר "Lights Off".
We Are Domi הוקמה בשנת 2018 במכללת לידס למוזיקה , לידס, הממלכה המאוחדת, שחבריה הם מצ'כיה ומנורווגיה.
ב-2021, הלהקה הוכרזה כאחת משבעת המתמודדים של קדם-אירוויזיון הצ'כי לאירוויזיון 2022. ב-16 בדצמבר 2021, We Are Domi הוכרזה כזוכת הקדם, לאחר שקיבלה סך של 21 נקודות.
"We Can Work It Out" הוא שיר של להקת הרוק האנגלית הביטלס, שנכתב על ידי פול מקרטני וג'ון לנון.
הוא פורסם לראשונה כסינגל ביחד עם "Day Tripper" בדצמבר 1965. השיר הוקלט במהלך העבודה על האלבום Rubber Soul.
הסינגל היה מספר 1 בבריטניה (שם זכה בפרסי אייבור נובלו כ-A-side הנמכר ביותר של 1965).
בבריטניה, זה היה הסינגל השביעי הכי נמכר בשנות ה-60.
"We Can Work It Out" הוא דוגמה נדירה יחסית לשיתוף פעולה של לנון-מקרטני מתקופה זו בקריירה של הביטלס, בדומה לשירי הלהקה משנת 1963. שיתופי פעולה נוספים מתקופה זו הם "A Day in the Life", "Baby, You're a Rich Man" ו-"I've Got a Feeling".
יש הטוענים שהשיר נכתב על ידי מקרטני בהשראת יחסיו עם ג'יין אשר.
על אף שהפזמון מתייחס ליחסים בין שני חברים שיש ביניהם איזשהו מתח בעקבות ריב, כשלבסוף הם מגיעים למסקנה שהחיים קצרים מדי בשביל לריב "Life is very short, and there's no time for fussing and fighting, my friend".
משפט שנשמע שמתייחס ליחסים המורכבים של לנון-מקרטני עצמם.
אמנים רבים ביצעו גרסת כיסוי לשיר, ובהם: דיפ פרפל, סטיבי וונדר ארבע העונות, פטולה קלארק, דיון וורוויק, מלאני, צ'אקה קאן, מקסין בראון, ג'וני מאטיס, ג'ודי קולינס, פליין וייט טיז, טום ג'ונס, הת'ר נובה וריק ווייקמן.
לפי וולטר אוורט, מערך המוזיקאים בהקלטה של הביטלס היה כדלקמן:
פול מקרטני – שירה כפולה, גיטרה בס
ג'ון לנון – הרמוניה ווקאלית, גיטרה אקוסטית, הרמוניום
We Are הוא אלבום האולפן השמיני של המוזיקאי האמריקאי ג'ון באטיסט.
הוא יצא לאור תחת הוצאת ורב רקורדס ב-19 במרץ 2021. באפריל 2022, האלבום זכה בפרס אלבום השנה בטקס פרסי הגראמי ה-64, מה שהפך את באטיסט לאמן השחור הראשון שזכה בפרס מאז הרבי הנקוק בשנת 2008. האלבום זיכה את באטיסט בשמונה מועמדויות בסך הכל, וזכה בארבע.
ב-12 ביוני 2020, הוא הוציא את הסינגל "We Are", בהשתתפות הלהקה שלו מהתיכון בו למד בניו אורלינס.
האלבום כולל גם שיתופי פעולה מאת מייוויס סטייפלס, זיידי סמית', וטרומבון שורטי.
באטיסט הוציא מהדורת דלוקס של האלבום ב-15 באוקטובר 2021.
We Demand Rally הייתה העצרת הגדולה הראשונה למען זכויות להט"ב בקנדה, שהתקיימה ב-28 באוגוסט 1971 באוטווה, ואורגנה על ידי קבוצות הלהט"ב Toronto Gay Action והאיגוד הקהילתי ההומופילי של טורונטו .
באותו זמן, התקיימה עצרת מקבילה בוונקובר שאורגנה בסולידריות עם העצרת על ידי קבוצת הלהט"ב Gay Alliance Toward Equality .
העצרת ממלאת חלק חשוב בהיסטוריה של זכויות להט"ב בקנדה, כמו כן בהיסטוריה של הפמיניזם בקנדה.
אחד הסיבות להפגנה הייתה האפליה של המשטרה הרכובה המלכותית של קנדה נגד הומוסקסואלים בעקבות השינויים ב-1969 בחוק הפלילי, שביטל יחסי מין הומוסקסואליים מסוימים, לאחר שאושרה הצעת החוק C-150. עד לנקודה זו, אפליה נגד נטייה מינית לא הייתה אסורה על פי חוק ולא הייתה שום דרך להתלונן באמצעות ועדות לזכויות אדם.
נושאים נוספים שהניעו את המחאה היו אי-השוויון של חוק הגירושין, שהציב הומוסקסואליות באותה קטגוריה של חומרה מסיבות להתגרש כמו אונס או זואופיליה, וחוק ההגירה שאסר על הומוסקסואלים להגר לקנדה.
קיימת היסטוריה של אקטיביזם הומוסקסואלי, המתמקד בחינוך ומודעות, בקנדה עוד לפני 1971, כמו עבודתו של טד נורת'ה , אולם לא היה ארגון או הפגנה בקנה מידה גדול עד לנקודה זו.
העצרת באוטווה, שהכילה כ-200 מפגינים, אורגנה על ידי קבוצות הלהט"ב Toronto Gay Action והאיגוד הקהילתי ההומופילי של טורונטו .
העצרת החלה בצעדה למדרגות גבעת הפרלמנט באוטווה.
רוב המפגינים היו הומוסקסואלים לבנים.
בעצרת, השתתפה רק אישה אחת, שרי דינובו .
המפגינים קראו להפסקת המעקבים של המשטרה הרכובה המלכותית של קנדה על עובדים הומוסקסואלים, להפסקת האפליה וההתערבות הרפואית, והרחבת חוקי הגירושין ושוויון זכויות האזרח להומוסקסואלים ולסביות.
הייתה עצרת מקבילה ב, שהכילה 20 מפגינים, ואורגנה על ידי קבוצת הלהט"ב Gay Alliance Toward Equality .
הקבוצות המעורבות הציגו, כחלק מההפגנה, מסמך בן 13 עמודים המכיל רשימת דרישות לפרלמנט הקנדי, שנוסח על ידי הרברט ספירס ובריאן ווייט.
במסמך הופיעו עשרה דרישות עיקריות:
הסרת "חרפה" ו-"הגינות הגסה" כעילה להגשת כתב אישום כעבריין מין מסוכן.
תיקונים בחוק הגירושין כדי לאפשר להחליט על משמורת ילדים על סמך הכישרון ההורי ולא על פי הנטייה המינית.
הסרת הומוסקסואליות מאותה קטגוריה כמו התעללות פיזית או נפשית, זואופיליה ואונס מטעמי גירושין.
תיקון חוק ההגירה, כך שיאפשר להומוסקסואלים להגר ולהיכנס לקנדה.
לקבוע גיל הסכמה שווה ליחסי מין הומוסקסואליים והטרוסקסואלים כאחד.
לחשוף האם המשטרה הרכובה המלכותית של קנדה ריגלו אחר אנשים קווירים העובדים בממשלה, ולהפסיק את הריגול באופן מיידי.
שוויון תעסוקה וקידום בכל רמות הממשל.
אפשרו להומואים, לסביות וביסקסואלים לשרת בצבא.
שוויון זכויות יורחב גם ללסביות, ביסקסואלים והומואים.
הסרת "מעשה מגונה" ו-"מעשי זימה" מהחוק הפלילי והחלפתם במונחים החלים באותה מידה על הטרוסקסואלים והומוסקסואלים.
כתוצאה ישירה מהעצרת, תוקן חוק ההגירה, והוסר האיסור על הומוסקסואלים לנסוע ולהגר לקנדה.
כל עשר הדרישות המקוריות של העצרת נענו מאז והחוקים שבהם התייחסו תוקנו מאז.
העצרת הובילה ליצירת המגזין הלהט"בי The Body Politic על ידי ג'רלד מולדנהאואר .
מולדנהאואר, עם עוד מספר פעילים להט"בים, נדחף ליצור את המגזין כתוצאה מעריכות ושינויים משמעותיים במאמר שכתב מולנהאואר על העצרת ודרישותיה במגזין Guerilla.
הגיליון הראשון של The Body Politic פורסם בנובמבר/דצמבר 1971 והכיל מאמרים על העצרת באוטווה ודרישותיה וכן על העצרת בוונקובר, והשתמש בתמונה של העצרת ככריכת השער של המגזין.
ב-28 באוגוסט 2011, על גבעת הפרלמנט באוטווה נערכה צעדת הנצחה שאורגנה על ידי הקבוצה הלהט"בית Queer Ontario.
הצעדה חגגה גם רפורמות שהתקבלו מאז העצרת המקורית וגם מחאה על אי-השוויון המתמשך ובעיות, כגון שוטרים באירועי גאווה וחסרי בית להט"בים.
"We Are Family" הוא סינגל שהוקלט על ידי הלהקה האמריקאית, סיסטר סלדג' , שנכתב, הולחן והופק על ידי ברנרד אדוארדס ונייל רוג'רס.
במקור, השיר הוצע לאטלנטיק רקורדס, ויצא לבסוף על ידי קוטילון רקורדס .
השיר יצא באפריל 1979 כסינגל מתוך אלבום האולפן השלישי של הלהקה בעל אותו השם , והחלה לזכות בהשמעה במועדונים וברדיו, ובסופו של דבר נהיה שיר החתימה של הלהקה.
קבוצת הבייסבול האמריקאית, פיטסבורג פיירטס, משתמשת בשיר, מאז 1979, כשיר הקבוצה.
בדצמבר 2007, פורסם כי השיר יכנס להיכל התהילה של הגראמי .
ווידאו קליפ מוזיקלי לקידום הסינגל צולם ב-1979. בווידאו קליפ, ניתן לראות את הלקה לובשת אדום ורוקדת לצלילי השיר ברחוב.
מאוחר יותר הוא פורסם ביוטיוב ב-13 בדצמבר 2013. נכון לנובמבר 2022, הווידאו קליפ צבר למעלה מ-6.2 מיליון צפיות.
המגזין בילבורד דירג את השיר במקום ה-18 ברשימת 35 שירי הדיסקו הטובים ביותר אי פעם ב-2016 ובמקום ה-20 ברשימת 100 שירי להקות הבנות הגדולים ביותר בכל הזמנים ב-2017. ב-2022, המגזין רולינג סטון דירג את השיר במקום ה-34 ברשימת 200 שירי הדאנס הגדולים ביותר בכל הזמנים.
ארגוןרשימהמיקוםמקורבילבורד500 שירי הפופ של כל הזמנים444
אזורתוארמכירותיוון (IFPI Greece)3,500הממלכה המאוחדת (BPI)זהב400,000ארצות הברית (RIAA)זהב1,000,000
"We Are One" (בעברית: "אנחנו אחד") הוא סינגל שהוקלט על יד להקת האינדי פופ האירית ויילד יות'.
את השיר הוציאה לאור ב-27 בינואר 2023 חברת התקליטים אימפרקפטלי פרפקט רקורדס.
הוא ייצג את אירלנד באירוויזיון 2023, שהתקיים בליברפול שב, לאחר שזכה ב-Eurosong 2023, הקדם האירי לאירוויזיון.
בריאיון לאתר מעריצי תחרות הזמר של האירוויזיון, ESCBubble, אמר סולן הלהקה, קונור אודונוהו, שההשראה לכתיבת השיר נעוצה במשימתו הבין-לאומית של האירוויזיון, להביא אחדות לאירופה.
הוא הסביר ש-"We Are One" מביא מסרי שלום ואחדות לאנשים.
Eurosong 2023 הוא אירוע שהופק על ידי רשות השידור האירית RTÉ במטרה לבחור את הנציג ואת השיר האירי לאירוויזיון 2023. היא שודרה במהלך מהדורה מיוחדת של התוכנית The Late Late Show.
זהות הזוכה נודעה באמצעות שילוב של הצבעות השופטים המקצועיים, קולות חברי השיפוט הבין-לאומיים וההצבעות הדיגיטליות של הצופים בבית.
ב-3 בפברואר 2023 נערך גמר הקדם בסטודיו 4 של RTÉ בדבלין, בהגשתו של ראין טוברידי.
"We Are One" הגיע למקום הראשון עם 34 נקודות מתוך 36 אפשריות, והוכרז כמנצח של האירוע.
אירלנד שובצה למחצית הראשונה של חצי הגמר הראשון, שהתקיים ב-9 במאי 2023,
אירלנד הופיעה שישית, לפני קרואטיה ואחרי פורטוגל.
ב-9 במאי 2023 ביצעה הלהקה את "We Are One" על בימת חצי הגמר הראשון של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.
"We Can Make It" (בעברית: "אנחנו יכולים לעשות את זה") הוא שיר של הדי ג'יי הישראלי עופר ניסים, שהוקלט על ידי הזמרת-יוצרת הישראלית דנה אינטרנשיונל.
את השיר הוציאה לאור ב-7 ביוני 2016 חברת התקליטים עופר ניסים מיוזיק, והוא נכלל כרצועה ה-21 באלבום האולפן העשירי שלו, (2017).
ניסים היה מנהלה האישי ומפיקה המוזיקלי של אינטרנשיונל עד שנת 2000. ביוני 2016 החליטו השניים לחזור להוצאה משותפת עבור מסיבה חודש הגאווה שחלה באותה השנה.
זו העלתה לדף הפייסבוק שלה תמונה משותפת שלה ושל ניסים מהעבר, וכתבה: .
האירוע התקיים ב-4 ביוני באצטדיון בלומפילד, והשתתפו בה כ-5,000 אנשים.
היא ביצעה את השיר בכל אירועי הלהט"ב בהם הופיעה באותה השנה.
לאור הצלחתו המסחרית, יצא לרדיו כסינגל ב-21 באוגוסט, ובהמשך פורסמו לצידו רמיקסים רבים.
בנוסף לכך, ביצעה את השיר הכותבת והמלחינה שלו, מאיה סימנטוב.
"We Can Make It" הפך לאחד מהשירים הישראליים הבודדים שנכנסו למצעד שירי הדאנס קלאב של מגזין הבילבורד האמריקאי.
הוא הגיע בשיאו למקום ה-14, וצעד עשרה שבועות רצופים בדירוג.
בנוסף, הגיע למקום הרביעי במצעד הפזמונים השבועי בוולוניה.
אזורתאריך יציאהפורמטגרסהחברת תקליטיםמקורכלל העולם7 ביוני 2016הזרמת מוזיקה • הורדה דיגיטלית • תקליטוררגילהעופר ניסים20 באוגוסט 2016הרמיקסים
"We Can't Be Friends (Wait for Your Love)" (בעברית: "אנחנו לא יכולים להיות חברים (חכה לאהבה שלך)") הוא שיר של הזמרת-יוצרת האמריקאית אריאנה גרנדה, כסינגל שני מתוך אלבום האולפן השביעי שלה, Eternal Sunshine, שיצא לאור לאור יחד עם הסינגל על ידי חברת התקליטים ריפבליק רקורדס.
השיר הולחן והופק על ידי גרנדה, מקס מרטין, איליה סלמנזאדה.
השיר יצא לאור ב-8 במרץ 2024, במקביל ליציאת האלבום.
ב-7 בפברואר 2024, הסינגל נחשף לראשונה כאשר הכריזה אריאנה גרנדה על שלוש רצועות מתוך האלבום האולפן השביעי שלה, Eternal Sunshine.
ב-1 במרץ, אישרה גרנדה כי השיר יהיה כסינגל שני, ופרסמה הצצה של הווידאו קליפ ברשתות החברתיות.
בקליפ, גרנדה יושבת בחדר המתנה וממלאת טופס.
כתב עתרשימהמיקוםמקורבילבורד50 השירים הטובים ביותר של 2024 (עד כה): רשימת צוות7Genius25 השירים הטובים ביותר של 2024 (עד כה)23
חברת התקליטים ריפבליק רקורדס הוציאה לאור את אלבום אולפן השביעי של גרנדה, Eternal Sunshine, ב-8 במרץ 2024; We Can't Be Friends" (Wait for Your Love)" הוא הרצועה העשירית באלבום.
השיר שוחרר כסינגל שני במקביל ליציאת אלבום.
קליפ הווידאו של הסינגל בוים על ידי כריסטיאן ברסלאור.
ב-8 במרץ 2024, בכורת הקליפ הועלתה בערוץ היוטיוב של גרנדה.
בקליפ נלקח השראה מן עלילת הסרט "שמש נצחית בראש צלול".
גרנדה מגלמת דמות בשם פיצ'ס ואוון פיטרס מגלם את בן-זוגה לשעבר.
בקליפ משוחזר מספר סצנות מתוך הסרט "שמש נצחית בראש צלול".
בילבורד כינה את הקליפ כ"עתידני".
פרסתאריךקטגוריהתוצאהמקורפרס הווידאו קליפים של MTV11 בספטמבר 2024קליפ השנהשיר הקיץהעריכה הטובה ביותרהבימוי הטוב ביותרהצילום הטוב ביותר פרסי המוזיקה של MTV אירופה10 בנובמבר 2024השיר הטוב ביותרהקליפ הטוב ביותר
אזורתאריךפרמט (ים)חברת תקליטיםהערותארצות הברית12 במרץ 2024רדיו להיטים עכשוויים • מוזיקה עכשווית למבוגרים ריפבליק כלל העולם 13 במרץ 2024 הזרמת מדיה • הורדה דיגיטלית
"We'll Be Together" הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן השלישי שלה, (1988).
הוא יצא לאור בינואר 1989, בהוצאת חברת התקליטים וירג'ין רקורדס, כסינגל השלישי מתוך האלבום.
הוא נכתב על ידי הוברט קמלר, מרקוס לור, קלאוס הירשבורגר וסנדרה קרצו, והופק על ידי מיכאל קרצו.
זהו השיר היחיד יחד עם "When the Rain Doesn't Come" (מתוך האלבום Close to Seven משנת 1992) שנכתב על ידי או נכתב בשיתוף סנדרה בעצמה, לפני האלבום The Art of Love מ-2007. גרסה נוספת בשם "" פורסמה גם היא במטרה לעזור בקידום המסחרי של השיר.
את הווידאו קליפ הרשמי של "We'll Be Together" ביים בול ברנד באיביזה, ספרד וקאן, צרפת.
הוא נכלל באלבום הווידאו של סנדרה ב-1992, וכן ב-The Complete History משנת 2003. ביקורת שפורסמה במגזין מוזיקה & מדיה תיארה את "We'll Be Together" כך: .
"We'll Be Together" זכה להצלחה בגרמניה, צרפת ואוסטריה.
תקליט 12 אינץ' מקסי-סינגל & תקליטור מקסי-סינגל
We're All Gonna Die Tour היה סיבוב ההופעות הראשון של גיטריסט הרוק הכבד הבריטי-אמריקאי סלאש, אשר החל בתיאטרון רוקסי, לוס אנג'לס, ארצות הברית ב-10 באפריל 2010, והסתיים בבלגרד ארנה, בלגרד, סרביה ב-31 ביולי 2011. סיבוב ההופעות נועד לקדם את אלבום הבכורה שהוציא לאור בשנת 2010, Slash.
במהלך סיבוב ההופעות הוקלטו האלבומים Live in Manchester ו-Made in Stoke 24/7/11.
רשימת שירים זו מייצגת את הופעת סלאש ב-O2 אפולו מנצ'סטר, מנצ'סטר, אנגליה ב-21 ביולי 2011, וזו אינה מייצגת בהכרח הופעות אחרות שהתקיימו במסגרת סיבוב הופעות זה.
בפארק127.10 ביולי 2011נייסאירלנדפסטיבל אוקסגן128.12 ביולי 2011פריזצרפתזניט129.13 ביולי 2011ציריךשווייץקומפלקס130.15 ביולי 2011מדרידספרדפסטיבל סוניספירה131.16 ביולי 2011ליסבוןפורטוגלסופר בוק סופר רוק132.17 ביולי 2011בילבאוספרדרוקסטאר133.20 ביולי 2011ברמינגהאםאנגליהאקדמיית O2134.21 ביולי 2011מנצ'סטראפולו135.23 ביולי 2011לונדוןפסטיבל היי וולטאג'136.24 ביולי 2011סטוק-און-טרנטהיכל ויקטוריה137.25 ביולי 2011לידסאקדמיית O2138.28 ביולי 2011מילאנואיטליההזירה האזרחית139.29 ביולי 2011רומאמסלול המרוצים קפנל140.31 ביולי 2011בלגרדסרביהבלגרד ארנה
סלאש – גיטרה מובילה, גיטרת קצב, קולות רקע
מיילס קנדי – זמרה, גיטרת קצב
בובי שנק – גיטרת קצב, קולות רקע
טוד קרנס – גיטרה בס, קולות רקע, זמרה
טוני מונטנה – גיטרה בס, קולות רקע (ב-11 הופעות שהתקיימו באירופה ב-2010)
אנדרו סטוקדייל – זמרה (הופעות 1, 2 ו-103 בשירים "By The Sword" ו-"Woman")
אנגרי אנדרסון – זמרה (הופעות 2 ו-48 בשיר "Nice Boys")
למי קילמיסטר – זמרה (הופעות 15, 78 ו-124 בשיר "Doctor Alibi")
אליס קופר – זמרה (הופעה 20 בשיר "School's Out")
קושי אינאבה – זמרה (הופעה 43 בשיר "Sahara")
ריק נילסן – גיטרת קצב (הופעה 96 בשיר "Ain't That A Shame")
בראד ויטפורד – גיטרת קצב (הופעה 99 בשיר "Walking the Dog")
We Are the Champions: Final Live in Japan הוא אלבום הווידאו השמונה עשר של להקת הרוק הבריטית קווין, אשר יצא לאור ביפן בלבד בשנת 1992, והוקלט בהופעה של הלהקה שהתקיימה באולם הספורט הלאומי יויוגי, טוקיו, באותה מדינה ב-11 במאי 1985 במסגרת סיבוב ההופעות The Works Tour.
על אף שם הסרט, הופיעה קווין פעמיים נוספות ביפן ב-13 וב-15 באותו חודש.
בנוסף, האלבום לא מכיל את ההופעה המלאה שקיימה הלהקה- "Brighton Rock" ו-"Dragon Attack" צונזרו, ואלה לא הופיעו בו.
"We Can Remember It for You Wholesale" הוא סיפור קצר מז'אנר המדע בדיוני מאת הסופר האמריקאי פיליפ ק.
דאגלס קוויל הוא עובד משרד שחלומו הגדול ביותר הוא לבקר במאדים.
על מנת להגשים את החלום שלו הוא פונה לתאגיד ריקאל המתמחה בהשתלת זיכרונות מלאכותיים.
הוא מבקש שהם ישתילו במוחו זיכרון של משימה במאדים כסוכן חשאי, בתקווה שבאופן זה הוא יוכל לחוות הרפתקה בין-כוכבית מבלי לעזוב פיזית את כדור הארץ.
במהלך ההליך צוות הטכנאים של תאגיד ריקאל גורמים בטעות לכך שהזיכרונות האמיתיים של קוויל שבים אליו.
לאחר שזיכרונותיו של קוויל שבים אליו, והוא מבין שבעבר הוא היה סוכן חשאי ומתנקש של הממשל שהרג אישיות פוליטית מסוימת, הוא הופך לאיום על השלטונות, אשר מנסים כעת לחסלו.
דאגלס קוויל - הדמות הראשית בספר.
דאגלס הוא עובד משרד אשר חולם לבקר במאדים.
הוא עובר בעקבות כך הליך השתלת זיכרון אשר במסגרתו הוא מגלה כי הוא למעשה סוכן חשאי.
קירסטן קוויל - אשתו של דאגלס.
מר מקליין - רופא בכיר בתאגיד ריקאל.
שירלי - פקידת הקבלה בתאגיד ריקאל.
הספר עובד לאורך השנים לשני סרטים הוליוודיים:
זיכרון גורלי (1990) בבימויו של פול ורהובן ובכיכובו של ארנולד שוורצנגר, אשר היה עיבוד רופף לספר של פיליפ ק.
הסרט הכיל שינויים ניכרים בעלילה וזכה להצלחה מסחרית ניכרת.
זיכרון גורלי (2012) בבימויו של לן ויסמן ובכיכובו של קולין פארל.
עיבוד קולנועי זה משמש כגרסה מחודשת לסרט מ-1990 עם אפקטים חזותיים יותר עדכניים.
"זוכרים בשבילך בעירבון מוגבל", בתוך: העולם הבא – אנתולוגיית מדע בדיוני, תשע נשמות, 2025
"We Almost Broke Up Again Last Night" (בעברית: "כמעט נפרדנו שוב אתמול בלילה") הוא שיר של סברינה קרפנטר, המהווה את הרצועה החמישית באלבום Man's Best Friend (2025).
השיר נכתב על ידי קרפנטר, איימי אלן וג'ק אנטונוף, כאשר קרפנטר ואנטונוף שימשו גם כמפיקים.
השיר הוא בלדת פופ עוצמתית עם קצב איטי-בינוני, ומתאר את המתח הרגשי ואת הרגעים הקרובים לשבירה במערכת יחסים סוערת, תוך התמקדות בכנות ובפגיעות.
השיר משתייך לז'אנר הקאנטרי-פופ ועוסק בשברון לב.
מבחינה מבנית, השיר תואר כ"אפי בקנה מידה קטן" הנבנה בהדרגה מתוך התחלה איטית יחסית.
המבקרים שיבחו את ההרכב המוזיקלי שלו, וציינו כי הוא "מעוצב בצורה מפורטת" ו"יפהפה מאוד".
הפתיחה, ובמיוחד הבית הראשון, זכתה לשבחים.
השיר מגיע לשיא עם "הסיום היפה ביותר מבין כל שירי האלבום" וכולל שיא אינסטרומנטלי בדמות "סולו גיטרה מפואר" או "סולו גיטרת פאז מגניב במיוחד" בגשר.
ההפקה, בה מעורבים ג'ק אנטונוף וג'ון ראיין, משלבת מיתרים וכלים חיים כדי ליצור צליל תיאטרלי.
ההרכב עשיר בשכבות מפורטות של מיתרים ושירה, וכן אלמנטים של "נצנוץ בסגנון מריה קארי-בחג המולד".
השיר נתמך על ידי הרמוניות של איימי אלן, גיטרת 12 המיתרים של ג'ק אנטונוף, ו"כינור בוכה ומטפס" של בובי הוק, ובכך מצליח להתחמק מלהישמע כ"מחזמר Glee".
מבחינה לירית, השיר עוסק במערכת יחסים סוערת הנמצאת על סף פרידה תמידית.
הליריקה עוסקת בנושא ניתוק וחיבור, ומספרת סיפור על "סיטואציה ניתנת להזדהות".
המבקרים ציינו את השורה "Least we'll give 'em something to talk about" ככזו המדגישה את המודעות של קרפנטר לכך שהזוגיות שלה היא דרמה מתמשכת עבור אחרים, כאשר יש תחושה שהיא נשענת על הומור מודע לעצמו בהשראת דולי פרטון.
הקבלה הביקורתית לשיר הייתה מעורבת ומפוצלת, כאשר שבחים על המבנה המוזיקלי המורכב התחרו בביקורת על התוכן הלירי.
מבקרים שהתרשמו לטובה מהשיר שיבחו אותו בעיקר בזכות המוזיקליות והביצוע.
השיר תואר כ"יצירה יפה באמת" מבחינה מוזיקלית, המבוצעת ב"התלהבות".
הליריקה נתפסה על ידי חלקם כ"סאטירה מעמיקה" של זוגיות "הפכפכה".
בנוסף, השיר נתפס כמאזן באלבום, שכן הגעתו לאחר שירים סאטיריים מסמנת מעבר קל מאירוניה לכנות, ומוכיח כי קרפנטר אינה עוסקת אך ורק ב"שורות מחץ".
מבקרים אחרים מתחו ביקורת חריפה על השיר וטענו כי הוא בין הרגעים הפחות מוצלחים באלבום.
חלקם טענו כי השיר נשמע כ"התבכיינות מתבגרים" שבו יש "אפס יצירתיות" וכי הוא "נועד רק לתפוס מקום".
מבקרים אלה טענו כי השיר מרגיש כחיקוי חלש וחסר כנות לשיר "We Are Never Ever Getting Back Together" של טיילור סוויפט, ותיארו אותו כ"נאמבר מנומנם" שבו המומנטום של האלבום "מגמגם".
בסופו של דבר, השיר נתפס כדוגמה ליצירה באלבום שבה ה"גובה המוזיקלי המדהים" (עיבוד מפורט, סולו גיטרה ומיתרים) נפגע בגלל ליריקה שנויה במחלוקת, אשר גרמה לחלק מהמבקרים לתפוס אותו כ"מלא רגשות נלהבים, אך חסר תחכום לירי".
"We Are Charlie Kirk" (בתרגום חופשי לעברית: "אנו צ'ארלי קירק") הוא שיר שנוצר, ככל הנראה, על ידי בינה מלאכותית, אשר נזקף לזכותו של יוצר המכונה Spalexma, שיצא לאור ב-16 בספטמבר 2025. השיר מוקדש לזכר פעיל הימין האמריקאי צ'ארלי קירק, שנרצח שישה ימים קודם לכן, ב-10 בספטמבר.
הוא יצא בתחילה כרצועת הסיום של אלבומו של Spalexma, "Charlie Kirk Forever Alive", אחד משמונה עשר אלבומים אשר נזקפו לזכותו של Spalexma ב-2025.
השיר התפרסם לראשונה ברשתות החברתיות עקב הכללתו בסרטונים שנוצרו על ידי בינה מלאכותית, המתארים דמויות שמרניות שרות אותו כשהן בוכות, דוגמת אלמנתו של קירק, אריקה.
השיר הועלה על ידי משתמש טיקטוק ויוטיוב בשם ViVO Tunes, וייתכן שרבים מהמשתמשים חשבו שהסרטונים אמיתיים.
חשבונות טיקטוק אחרים צירפו את השיר לממים אירוניים שהקלו על תחושת האבל ששררה לאחר הירצחו.
מספר פוסטים כללו תמונות (המכונות "קירקיפיקציה") וסרטונים של פניו הערוכים של קירק על ראשיהם של ידוענים אחרים.
השיר הופיע בסופו של דבר ביותר מ-58,000 סרטונים בפלטפורמות.
בהנחה שהוא אכן נוצר על ידי בינה מלאכותית, הוא אחת היצירות הראשונות מסוג זה שנכנסו אי פעם למצעדי השירים הוויראליים של "בילבורד" ו"ספוטיפיי".
צ'ארלי קירק היה פעיל ימין פוליטי אמריקאי ומייסד ארגון Turning Point USA (TPUSA).
לאורך הקריירה שלו הוא היה פופולרי בקרב חוגי הימין בארצות הברית, אם כי עמדותיו השנויות במחלוקת ספגו ביקורת מצד חוקרים, פרשנים ומבקרים רבים.
ב-10 בספטמבר 2025, במהלך אירוע של TPUSA באוניברסיטת יוטה ואלי, נרצח קירק בגיל 31. טיילר רובינסון נעצר והואשם במעשה.
פעילים שמרניים שיבחו רבות את פעילותו של קירק, בעוד שרבות מסוכנויות הידיעות ביקרו את עמדותיו.
ממים באינטרנט, שלעגו למותו של קירק, הפכו ויראליים בפלטפורמות כמו טוויטר.
לפני ההתנקשות בקירק הפכו טקסטים, תמונות, סרטונים ושירים שפותחו על ידי תוכנות בינה מלאכותית יוצרת, כמו ChatGPT, נפוצים בפלטפורמות מקוונות כמו טוויטר, פייסבוק, אינסטגרם, טיקטוק ויוטיוב.
תוכנות אלו הואשמו בכך שגרמו לפלטפורמות אלו להתמלא בתוכן מלאכותי באיכות נמוכה, שכונה "רפש של בינה מלאכותית".
מוזיקה שנוצרה על ידי בינה מלאכותית, בעזרת תוכנות כמו Suno AI, ספגה ביקורת על העתקת אלמנטים ומוטיבים ממוזיקה שנוצרה על ידי בני אדם, המוגנת בזכויות יוצרים, ועל כך שהיא מציגה לעיתים קרובות "מבטא" קולי "רובוטי".
חלק מתוכן המדיה החברתית המנציח או מבקר את מורשתו של קירק נראה כאילו נוצר על ידי בינה מלאכותית.
ב-16 בספטמבר 2025, שישה ימים לאחר ההתנקשות בקירק, הועלה השיר "We Are Charlie Kirk" לשירותי הסטרימינג, כשהוא מוגדר כשיר שיצר Spalexma.
הפרופיל שהפיץ את השיר הוא אנונימי, אין לו נוכחות ברשתות החברתיות, וידוע רק שהוא קשור לארגון בשם "SP Music Project".
Spalexma החל לקבל קרדיט על פרסום שירים במאי 2024. "We Are Charlie Kirk" הוא אחד משירים רבים מבין 18 אלבומיו של Spalexma שיצאו לאור בשנת 2025, כולם, ככל הנראה, בעזרת בינה מלאכותית.
השיר סומן במיוחד על ידי תוכנת זיהוי המוזיקה מבוססת הבינה המלאכותית של שירות הסטרימינג, דיזר, כשיר שנוצר באופן מלאכותי.
הוא הועלה בתחילה כשיר האחרון באלבום המכיל 11 שירים בשם Charlie Kirk Forever Alive.
בתקופה שבין ההתנקשות בקירק ליציאתו של השיר לאור, שימש המשפט הנושא את השיר סיסמת מחאה מצד תומכיו.
השיר מנציח את קירק עם "שירה דרמטית ותשוקתית", ויש לו נושא נוצרי בסיסי, המתאר את קירק כמרטיר ש"חי למען ישו", ומעודד את תומכיו להמשיך מורשת דתית זו.
השיר ספג ביקורת נחרצת מצד כלי התקשורת, וכמה עיתונאים אף תייגו אותו כ"רפש".
באתר "" נכתב שהשיר "מקולל", אבל גם תולעת אוזניים.
בהתייחס לביצוע הקולני של השירה, נטען כי השיר היה "בכנות אחד הדברים הכי רועשים שהוקלטו אי פעם".
באתר "" תואר השיר באופן שלילי כ"אחד מקטעי ה'מוזיקה' הראוותניים והדרמטיים ביותר ששמעתי אי פעם", והוצג כ"תמצית המוזיקלית של המלחמה המומצאת של הימין למען הנצרות".
באתר אחר נאמר כי השיר היה ב"איכות נמוכה, הן מבחינת המילים והן מבחינת הנגינה", ובאתר נוסף נאמר שהמילים שלו "חסרות השראה" והשירה שלו "רובוטית".
"Paste" אף תיאר אותו כשיר הגרוע ביותר של 2025.
עיתונאים רבים ביקרו את השיר, בטענה שהוא כנראה נוצר על ידי בינה מלאכותית.
כתב בעיתון המופץ בגרמניה אמר שהוא מודאג מהשימוש בבינה מלאכותית ליצירת מוזיקה "תעמולתית ימנית קיצונית" כמו השיר.
בדיבייט שנערך בסן פרנסיסקו בדצמבר 2025, בין העיתונאים וסם קריס, אמר האחרון לעובדי תעשיית הטכנולוגיה המקומית שנכחו באירוע (כולל מנכ"ל Substack, כריס בסט) כי "התרומה שלכם לתרבות הגלובלית היא תוכנה לייצור זבל שנוצר על ידי בינה מלאכותית", כמו "We Are Charlie Kirk".
"We Are Charlie Kirk" הוא אחד משירים רבים שהופצו לזכר קירק לאחר הירצחו, והוא הפך לפופולרי ביותר תוך שלושה חודשים.
זמן קצר לאחר יציאתו פרסם ViVO Tunes, חשבון יוטיוב וטיקטוק המפרסם באופן בלעדי סרטונים שנוצרו על ידי בינה מלאכותית של ידוענים שרים שירים פופולריים, סדרת סרטונים שנוצרו על ידי בינה מלאכותית של דמויות שמרניות, כמו דונלד טראמפ וג'יי.
ואנס, שרים את השיר בבכי; ייתכן שחלק מהצופים האמינו שהסרטונים אמיתיים, וייתכן שזו הסיבה החלקית להצלחת השיר.
הסרטונים היו דומות לסרטונים ויראליים אחרים שנוצרו על ידי בינה מלאכותית של מוזיקאים מפורסמים - כמו סלין דיון, אד שירן, ליידי גאגא וטיילור סוויפט - שרים שירים שונים על קירק, שייתכן שנוצרו גם כן באמצעות בינה מלאכותית.
אחר כך צורף השיר לסרטונים בפלטפורמות כמו טיקטוק, הן על ידי תומכים אמיתיים של קירק שמצאו את השיר אמיתי ורגשי, והן על ידי כאלו שהמעיטו בחשיבותו של קירק ובהירצחו, או אנשים שביקרו את השיר ואת "המבטא" הבולט והמלאכותי לכאורה שלו.
הסרטון התפשט לראשונה מעבר למרחבים שמרניים, לאחר שמשתמש בטיקטוק בשם cp_alo שיתף אותו, והוסיף שזהו "באמת השיר הגרוע ביותר ששמעתי בחיי"; הסרטון שלו זכה ללמעלה משמונה מיליון צפיות.
לאחר מכן הוא הפך לוויראלי בטוויטר כאשר המשתמש Griffin (@ohiojesustwink) פרסם אותו וכתב: "נתקלתי בטעות בשיר הזיכרון הזה של צ'ארלי קירק (כנראה שנוצר על ידי בינה מלאכותית).
זה, ללא ספק, הדבר הכי מצחיק ששמעתי אי פעם.
יש לזה קרוב ל-100 אלף מאזינים חודשיים, אגב".
בסופו של דבר, אם משתמש בטיקטוק חיפש את שמו של קירק, גם אם חיפש חדשות אמיתיות אודות ההתנקשות בחייו, סבירות גבוהה שהיה מקבל סרטונים הכוללים את "We Are Charlie Kirk" במקום זאת.
משתמשים החלו לצרף את השיר לפוסטים הכוללים תמונות וסרטונים של דמויות אחרות בתרבות הפופולרית - כמו IShowSpeed, ג'פרי אפשטיין ודמויות מ-Grand Theft Auto VI - שפניהם ערוכות ומוחלפות בתמונות של קירק, הידועות גם כתמונות "קירקיפיקציה".
מהסרטונים הללו תוארו כגרסה מודרנית של ה-Rickroll, מתיחה אינטרנטית שמקורה ב, שבה מישהו נרתם לפתוח את קישור היוטיוב לשירו של ריק אסטלי, "Never Gonna Give You Up", באמצעות לחיצה על קישור שלכאורה אינו קשור כלל לשיר.
שימושים פופולריים אחרים של "We Are Charlie Kirk" בטיקטוק כוללים משתמשים המקליטים את תגובות קרוביהם לשיר, כמו גם גרסאות כיסוי שלו.
בינואר 2026, בעקבות החקירה הפדרלית של ממשל דונלד טראמפ נגד ג'רום פאוול , התפשט ברשתות החברתיות שיר שנוצר באמצעות בינה מלאכותית, המציג פרודיה על "We Are Charlie Kirk".
במהלך התפשטותו הוויראלית ברשת הגיע השיר לראש רשימת ההשמעה "Viral 50 - Global" של ספוטיפיי, מה שהרחיב את טווח ההגעה שלו.
בטיקטוק הוא צורף ליותר מ-58,000 סרטונים, והעלאתו ליוטיוב על ידי Spalexma זכתה ליותר מ-750,000 צפיות.
הסרטונים של ViVO Tunes עם השיר זכו בנפרד למיליוני צפיות בשתי הפלטפורמות הללו; הסרטון הפופולרי ביותר, בו נראית גם אריקה קירק, זכה ליותר מ-2.3 מיליון צפיות.
בשבוע של 6 בדצמבר 2025 הופיע "We Are Charlie Kirk" לראשונה במקום ה-26 ב של בילבורד.
הוא הגיע לשיאו למקום ה-21 בשבוע שלאחר מכן.
בהנחה שהשיר אכן נוצר על ידי בינה מלאכותית, הוא אחד השירים הראשונים אי פעם שנוצרו על ידי בינה מלאכותית שהופיע במצעד של "בילבורד" או "ספוטיפיי".
Wear Sunscreen ("שימו קרם הגנה") לקוח מתוך מסה שנכתבה על ידי העיתונאית מרי שמיק ופורסמה לראשונה בעיתון "שיקגו טריביון" ב-1997.
התצורה הפופולרית ביותר של מסה זו היא סינגל מוזיקלי משנת 1999 מאת הבמאי באז לורמן.
השיר ייחודי בכך שבניגוד לשירים פופולרים אחרים בתקופתו, שיר זה הוקרא כמונולוג על רקע של מוזיקה שקטה וקליפ תואם.
למרות תצורה ייחודית זו, השיר זכה להצלחה רבה.
המסה פורסמה לראשונה תחת השם "עצות, כמו הנעורים, כנראה מבוזבזות על צעירים" ב-1 ביוני 1997, בטורה של העיתונאית מרי שמיק.
הטור החל בפנייה לבוגרי הקולג' בשנת 1997 עם המלצה פשוטה למרוח קרם הגנה על העור והמשיך במגוון של עצות כיצד לחיות את החיים ללא חרטה, כגון:
הטור הפך למכתב רשת נפוץ ואגדות אורבניות רבות נטוו סביבו, הפופולרית בהן הייתה שהמסה היא בעצם נאום שנישא ב-1997 על ידי הסופר האמריקאי קורט וונגוט לבוגרי MIT.
וונגוט עצמו התבקש להגיב על השמועות, ובריאיון לעיתון הניו יורק טיימס אמר: "מה שהיא (מרי שמיץ') כתבה היה משעשע, חכם ומצחיק.
הייתי גאה מאוד אם אלו היו מילותיי."
ב-1998 המאמר הפך לשיר מוזיקלי על ידי הבמאי האוסטרלי באז לורמן.
השיר, ששמו שונה קלות ל-"(Everybody's Free (To Wear Sunscreen" ("כולם חופשיים למרוח קרם הגנה") זהה במילותיו למאמר המקורי והוא הוקרא מילה במילה על ידי שחקן אוסטרלי בשם לי פרי כשברקע נשמעת מוזיקה מלודית שקטה שנלקחה מפסקול סרטו של לרמן, "רומיאו ויוליה".
הקליפ שנוצר לשיר התאים למילותיו בהציגו תמונות וקטעי וידאו קצרים המזכירים חיים בכלל וילדות בפרט כשמילות מפתח מהשיר לעיתים צצות על המסך בגודל גדול ובצבעוניות רבה.
השיר הצליח מאוד וזינק לראש המצעדים בבריטניה, ארצות הברית, ישראל ומדינות נוספות.
השיר שימש מספר מסעות פרסום בעולם הלטיני ואף שימש השראה למסע הפרסום של חברת קוקה-קולה.
על השיר והמסה נעשו עשרות פארודיות שונות, אך המפורסמת מכולם היא הפארודיה שהקומיקאי האמריקאי, כריס רוק כתב וביצע: "No Sex In the Champagne Room" ("אין יחסי מין בחדר השמפניה").
בשיר הפארודי, רוק פונה אל הבוגרים של תיכונים האקסטרנים לשנת 1999 ומתחיל בהמלצה משלו: "לא משנה מה החשפנית תגיד לכם, אין יחסי מין בחדר השמפניה", תוך שהוא מכוון לחדרי השמפניה - כינוי לחדרים פרטיים ללקוחות של מועדוני חשפנות.
בהמשך נותן רוק מגוון של המלצות משעשעות לחיים בארצות הברית, בסגנונו הבוטה והנטול תקינות פוליטית, כדוגמת:
גם לשיר זה הופק קליפ התואם למילותיו ובהשראת הקליפ המקורי.
שיר זה אף הוא הצליח מאוד, הושמע רבות בארצות הברית וצורף לאלבום הופעת הסטנד-אפ של רוק, "Bigger and Blacker".
בשנת 2004, אברי גלעד ביצע בתוכניתו חמש וחצי בערוץ הילדים את גרסת הכיסוי "דברים שכדאי לדעת".
את גרסה זו חיבר רן שריג והלחין דני רייכנטל.
את קולות הרקע בשיר מבצעות רינת גבאי ו-MC שירי.
בשנת 2022, בפרק ה-13 (והאחרון) של העונה החמישית של היהודים באים, נכלל קטע שהיה מחווה לשיר.
"We Will Rock You" (בתרגום חופשי לעברית: "אנחנו נזעזע אתכם") הוא שיר של להקת הרוק הבריטית קווין.
השיר נכתב על ידי הגיטריסט של הלהקה בריאן מיי.
השיר מופיע באלבומם של הלהקה News of the World שיצא בשנת 1977. השיר יצא לאור כבי-סייד של הסינגל "We Are the Champions", ויצא כסינגל לצידו.
השיר מפורסם במקצב המיוחד שלו שלא כמו רוב השירים, בהם הקצב מבוצע על ידי תופים, בשיר המדובר הקצב הוא בשיתוף של הקהל (כיום נעשה על ידי תיפוף כפול על הירכיים ומחיאת כף).
השיר כולל שלושה בתים כאשר לאחר כל אחד מהם מופיע הפזמון אשר כולל את השורה We will rock you פעמיים.
בסופו ישנו סולו גיטרה אשר מסיים את השיר.
השיר דורג במקום ה-338 ברשימת 500 השירים הגדולים בכל הזמנים של מגזין ה"רולינג סטון".
השיר נודע בתור שיר שנהוג להשמיע באירועי ספורט.
בשנת 2002 הוצג מחזמר שהוכן בשיתוף חברי הלהקה על בסיס השיר.
קבוצת הכדורסל מכבי תל אביב משתמשת בשיר במהלך הצגת השחקנים במשחקי בית מאז שנות השמונים, למעט הפסקה בין 2017 ל-2023.
We Ride (בעברית: אנחנו רוכבים) הוא סינגל של הזמרת הברבדית ריהאנה, מתוך אלבום האולפן השני שלה, A Girl like Me.
השיר נכתב על ידי מקבה רידיק וסטאר-גייט והופק על ידי סטאר-גייט גם כן.
השיר יצא לאור ב-21 באוגוסט 2006, כסינגל השלישי מהאלבום.
"We Ride" הוא שיר היפ הופ וסול.
הביקורות של השיר היו חיוביות, ושיבחו את האיכויות המרגיעות ונטולות הדאגות שלו.
השיר לא זכה להצלחה כמו קודמיו, אך הגיע ברוב המדינות ל-40 העליונים וביניהם באוסטרליה, בלגיה ובריטניה.
בארצות הברית השיר כלל לא הצליח להיכנס למצעד הבילבורד האמריקאי.
בפינלנד וניו זילנד השיר דווקא כן זכה להצלחה כאשר הגיע לעשירייה הפותחת במדינות אלה.
גם במצעד שירי הדאנס קלאב של בילבורד השיר זכה להצלחה כאשר הגיע שם למקום הראשון אך במצעד שירי הפופ הצליח להגיע למקום ה-34 בלבד.
הווידאו קליפ של השיר בוים על ידי אנתוני מנדלר וצולם במיאמי ובפלורידה וכולל את ריהאנה בסצנות שונות, ביניהן בחוף ים ובמועדון לילה עם חברים.
השיר נכתב על ידי מקבה רידיק וסטאר-גייט והופק על ידי סטאר-גייט.
בריאיון ל-MTV ריהאנה הסבירה את הבחירה ב-"We Ride" בתור הסינגל השלישי האלבום.
היא אמרה שבמקום לשאול את המנהלים שלה וחברת התקליטים איזה שיר להוציא כסינגל הבא היא הסתכלה ב-iTunes מה היה השיר מהאלבום עם מספר ההורדות הגבוה ביותר אחרי "SOS" ו-"Unfaithful" והיא גילתה שזה היה "We Ride".
השיר יצא לאור כסינגל השלישי מתוך האלבום ב-21 באוגוסט 2006, לתחנות הרדיו האמריקאיות והופץ במדינות מסוימות באירופה כעותק פיזי, במהלך אוקטובר ונובמבר של אותה השנה.
באוסטרליה השיר הופץ על גבי מיני-אלבום, עם רמיקסים שונים שנעשו עבור, ועבור השיר "Unfaithful".
השיר הוא שיר מד-טמפו בסגנון של היפ-הופ ומוזיקת נשמה.
השיר נכתב בסולם של E♭ והוא כולל 80 פעימות לדקה כאשר קולה של ריהאנה מתפרש מהתווים הנמוכים (G♯3) לגבוהים (C5) וההפך.
השיר כולל גם פסנתר וגיטרה כחלק מההרכב האינסטרומנטלי שלו.
ג'זלי בס מ-Contactmusic.com תיאר את השיר "כמוזיקת נעורים" אשר המלודיה שלו נעימה לאוזן ומשאירה את המאזין עסוק.
בריאיון ל-MTV ריהאנה הסבירה את המשמעות של המילים של השיר ואמרה:
"השיר הוא על הבחור הזה שאומר שוב ושוב, "כאשר אנחנו רוכבים, אנחנו רוכבים, אנחנו הולכים להיות יחד עד היום שאנחנו מתים"- מבטיח את כל הדברים האלה...
ואז מתברר שהוא שבר את כל ההבטחות שלו, וזה עצוב- אבל זה קיץ ולא אכפת לי אם אתה רוצה לעשות את זה ולהיות מכוער בוגד, אז אני יכולה פשוט לעשות את הדברים שלי, לבלות עם החברות שלי וליהנות.
זה מה שהקיץ בעצם ...
כל קיץ אתה זוכר מערכת יחסים מסוימת, ויש תמיד שיר שמתחבר לזה.
אז השיר הוא פשוט אחד השירים האלה."
דייוויד ג'פריס מ-"AllMusic" שיבח את השיר וכתב כי השיר הוא כמו "שיט בסירת נופש בסוף שבוע".
סאל סינקומנט ממגזין "Slant" היה ביקורתי כלפי השיר כאשר כתב כי "למרות שהשיר הוא שיר היפ-הופ שמושפע ממועדונים נראה כי הוא בוגר מדי עבור הזמרת שלו שיש לה כישרון ווקאלי מינורי".
השיר זכה להצלחה בינונית בעולם.
באירופה השיר גם זכה להצלחה בינונית כשאר במצעד השירים האירופאי הוא הגיע למקום ה-96 בלבד.
בהולנד השיר הגיע למקום ה-60 בלבד, בפלנדריה השיר הגיע בשיאו למקום ה-40 ובולוניה השיר הגיע למקום ה-26 בלבד.
בשווייץ השיר הגיע למקום ה-42 ולאחר 7 שבועות נשר מהמצעד.
בפינלנד השיר דווקא זכה להצלחה כאשר הגיע למקום הרביעי אך נשר מהמצעד בשבוע שלאחר מכן.
באיטליה השיר דווקא כן זכה להצלחה גם כן כאשר הגיע למקום ה-16 ושנתיים לאחר שחרורו נכנס שוב למצעד במשך שבוע אחד.
גם בבריטניה השיר הגיע למיקום גבוה כאשר הגיע למקום ה-17 אך נפל בשבוע שלאחר מכן למקום ה-34. בארצות הברית השיר לא הצליח להיכנס בכלל למצעד הבילבורד ובמצעד שירי הפופ הגיע למקום ה-34 בלבד אך הגיע למקום הראשון במצעד שירי הדאנס קלאב של בילבורד שם שהה 18 שבועות.
נכון להיום מכירות השיר עומדות על 600 אלף עותקים.
הקליפ לשיר צולם במיאמי ובפלורידה באוגוסט 2006 ובוים על ידי אנתוני מנדלר שביים גם את הקליפ לשיר "Unfaithful".
הקליפ יצא ל-iTunes ב-18 בספטמבר באירלנד ויומיים לאחר מכן בארצות הברית.
הקליפ נפתח בכך שרואים את ריהאנה הולכת לכיוון הרכב שלה אך היא עוצרת מלהיכנס אליו כי היא מקבלת שיחת טלפון.
היא משוחחת עם החבר שלה ואומרת לו כי היא צריכה לעשות כמה דברים לפני הפגישה איתו.
לאחר מכן היא מנתקת את הטלפון והשיר מתחיל להתנגן וריהאנה נראית נוהגת ברכב שלה ובמקביל נראות סצנות נוספות שלה רוקדת על רקע לבן ובחוף ים.
לאחר מכן נראית סצנה נוספת בה היא יושבת עם חברים במסעדה והחבר שלו שוב מתקשר אליה לטלפון, היא מחליטה להיפגש איתו ולתת הזדמנות נוסף ליחסים שלהם.
לבסוף הם נפגשים במועדון ורוקדים ביחד בצורה אינטימית.
מדינה תואר</small> עותקיםארצות הברית (RIAA) זהב 500,000 מכירות + הזרמת מדיה בלבד
מדינה תאריך יציאה פורמט חברת תקליטים ארצות הברית 21 באוגוסט 2006 רדיו שירים עכשוויים דאף ג'אם רדיו שירים קצביים הממלכה המאוחדת 26 באוקטובר 2006תקליטור מרקורי אוסטרליה 30 באוקטובר 2006הורדה דיגיטלית יוניברסל מיוזיק גרופ גרמניה 11 בנובמבר 2006תקליטור דאף ג'אם
We Shall Overcome (בתרגום חופשי: "אנו נתגבר") הוא שיר מחאה אמריקאי שהפך לאחד מהמנוני התנועה לזכויות האזרח של ארצות הברית.
השיר זכה לפרסום נרחב כשזמר הפולק פיט סיגר עיבד לו מנגינה ושינה את מילותיו.
הגרסה של סיגר היא הגרסה הידועה של השיר, שבוצעה בין היתר גם על ידי ג'ואן באאז, פיטר, פול ומרי, מהליה ג'קסון וברוס ספרינגסטין (שהוציא תקליט שלם של ביצועיו לשירי סיגר).
השיר תורגם גם לעברית כ"אנו נתגבר".
עם זאת, סיגר שינה כאמור את המילים פעם נוספת ועיבד את הלחן.
בשנות ה-2000, נעשה בשיר שימוש למחאה נוספת, מעבר למאבק לשוויון זכויות האפריקאים-אמריקאים.
כך, למשל, הופיעה באאז ב-2006 ושרה את השיר המפורסם, במחאה על ניסיון להרוס גן ירק בקליפורניה.
ב-2008, בעת שביקר נשיא ארצות הברית ג'ורג' בוש הבן בכנסת, הניפו חברי כנסת מסיעת רע"ם-תע"ל שלטים עליהם נכתב "We Shall Overcome" לצד תמונות ילדים שנהרגו במלחמת עיראק וברצועת עזה (כמחאה על המצב הקיים בשני מקומות אלה).
לאחר דיון משפטי אודות זכויות היוצרים של השיר בשנת 2018, המפיץ בעל זכויות היוצרים, שחרר אותו מזכויות יוצרים עקב פשרה בבית המשפט.
Weak Two (או בתרגום חופשי לעברית שניים חלש) היא קונבנציה שכיחה בברידג', בה שחקן מכריז הכרזת פתיחה בגובה 2 במיג'ור עם יד חלשה ושישה קלפים בסדרה שהוכרזה.
מטרת ההכרזה היא הפרעה ליריבים, שבהסתברות גבוהה מחזיקים את מרבית הנקודות.
לאחר ההכרזה היריבים יאלצו ברוב המקרים לחפש התאמה בסדרה בגובה 3 במקום להתחיל לעשות זאת בגובה 1 לו הפותח לא היה מכריז הכרזת Weak Two.
בחלק מהמקרים יאלצו להימנע מהכרזה וגם אם המכריז ייכשל בביצוע החוזה, התוצאה עשויה להיות טובה יותר מהתוצאה שהייתה מושגת לו היו היריבים משחקים ומבצעים חוזה.
למרות שבתחילת ההיסטוריה של משחק הברידג' הכרזות בגובה 2 תארו ידיים חזקות יותר מאשר הכרזות בגובה 1, כבר בשנת 1910 נוסה הרעיון של שימוש בהכרזה חלשה בגובה 2 על ידי ג'י בי אלוול (J.B.
Elwell.) בשנת 1940 שולבה הכרזה זו בשיטת Vanderbilt Club.
השחקן האמריקאי הווארד שנקן שנולד ב-1930 ונפטר ב-1979 פיתח את הגרסה המודרנית של הכרזת Weak Two בתפיסה הדומה לתפיסה שהייתה בשיטת Vanderbilt Club.
בשיטת ההכרזה שפיתח צ'ארלס גורן כל הכרזה בגובה 2 הייתה הכרזה חזקה.
בשיטות מודרניות יותר הכרזה של 2 תיארה ידיים חזקות מה שאפשר שימוש בהכרזות של 2, 2 ובחלק מהמקרים גם 2 בידיים חלשות.
מטרת ההכרזה ותנאים נדרשים להכרזה
קונבנציה זו מתקיימת על ידי הכרזת פתיחה 2 במייג'ור
מטרות הכרזת Weak two הן:
להפריע ליריבים במציאת חוזה מתאים למשחק משום שלאחר ההכרזה הם צריכים להתחיל להכריז בגובה 2 או בגובה 3.
לתת מידע מדויק ככל האפשר לשותף על חוזק ומבנה היד - ההכרזה היא הכרזת Limit, כלומר: מגדירה טווח ידוע וצר יחסית של נקודות ובנוסף לכך היא מתארת באופן מדויק את מספר הקלפים בסדרה הארוכה שביד המכריז.
Lead Directing - ההכרזה מהווה רמז לסדרה בה רצוי להוביל.
קיימים הבדלים בין זוגות שונים ביחס למצבים בהם מכריזים הכרזה כזו.
התנאים הנדרשים, על ידי רוב זוגות השחקנים על מנת להכריז הכרזת Weal Two הם:
לפותח יש 6 עד 10 נקודות
לפותח שישה קלפים בסדרה שהוכרזה
לפותח יש שני נכבדים (נכבד הוא JT ,A, K, Q) בסדרה
לפותח אין ארבעה קלפים או יותר בסדרת מייג'ור שאינה הסדרה בה הכריז Weak two
התשובות לפתיחה Weak two הן בהתאם למספר הנקודות ולחלוקה לסדרות של שותפו של הפותח:
עם יד חלשה הוא עשוי להכריז Pass.
במידה שיש לו יד חלשה והתאמה בסדרה ששותפו הכריז הוא עשוי להמשיך בהכרזת הפרעה באותה סדרה בגובה 3.
עם יד חזקה ולפחות שני קלפים בסדרה שהכריז שותפו הוא עשוי להכריז משחק מלא בסדרה.
עם יד חזקה ועוצרים בכל הסדרות הוא עשוי להכריז 3NT.
עם מספר נקודות שעשוי להספיק לבחינת אפשרות למשחק מלא הוא עשוי להשתמש במספר קונבנציות שהנפוצה בהן היא אוגוסט (באנגלית Ogust) המפורטת בהמשך.
אוגוסט באנגלית Ogust היא קונבנציה הקרויה על שמו של שחקן הברידג' האמריקאי Harold A.
בקונבנציה זו משתמש שותפו של הפותח Weak Two כאשר יש לו יד חזקה והוא שוקל להכריז משחק מלא או אפילו סלאם.
הקונבנציה נועדה לבירור חוזק ידו של הפותח Weak Two וחלוקת הנקודות שבידו בין הסדרה שהוכרזה על ידו לבין סדרות אחרות.
המשתמש בקונבנציה מנסה לקבל מידע שיעזור לו לקבל את ההחלטות הבאות:
האם יש מספיק נקודות למשחק מלא או לסלאם?
אם הפותח פתח עם מספר נקודות נמוך בטווח הנקודות המוגבל שהבטיח לא רצוי להכריז משחק מלא.
אם פתח עם מספר נקודות בחלק העליון של הטווח ניתן להכריז משחק מלא.
האם החוזה צריך להיות ללא שליט או עם שליט בסדרה אותה הכריז הפותח?
אם הנקודות מרוכזות בסדרה בה פתח הפותח ייתכן כי חוזה עם סדרה זו כשליט עדיף על חוזה ללא שליט.
שתי השאלות הנ"ל אינן בלתי תלויות.
ישנם מקרים בהם קבלת ההחלטה של המשיב לפותח Weak Two תלויה בשילוב שני הגורמים: מספר הנקודות ואופן פיזורן.
התערבות לאחר הכרזת Weak Two
כאמור הכרזת Weak Two מקשה על היריבים למצוא את החוזה המתאים להם, משום שדו-השיח ביניהם קצר יותר ומתחיל בגובה 2 או בגובה 3.בכל זאת לאחר הכרזת Weak Two, יריב של המכריז יכולים להתערב בהכרזה כאשר הקלפים בידו מצדיקים זאת.
גם במקרה זה אופן הכרזת התערבות נקבע על ידי כל זוג ועשויים להיות הבדלים במשמעויות אותה הכרזה אצל זוגות שונים.
דוגמה לשיטה מקובלת להכרזה והתנאים לביצוע הכרזות על פי השיטה מפורטת להלן:
הכרזת סדרה אחרת מחייבת לפחות חמישה קלפים בסדרה ולפחות 12 נקודות.
הכרזת Takeout Double מחייבת לפחות 14 נקודות, קוצר בסדרה שהוכרזה על ידי הפותח (לכל היותר שני קלפים בסדרה) ולפחות שלושה קלפים בכל אחת מהסדרות האחרות.
2NT - יד מאוזנת עם 16-18 נקודות ועוצר בסדרה שהוכרזה על ידי היריב.
הכרזה של סדרה בקפיצה, למשל: 3 לאחר פתיחה של 2 מחייבת 6 קלפים בסדרה ו-15 עד 17 נקודות
Cue Bid, כלומר: הכרזה בגובה 3 של הסדרה שהוכרזה על ידי היריב, מבטיח 16-18 נקודות ללא עוצר בסדרת היריב וסדרת מינור ארוכה וחזקה כך שלמכריז יש 8 לקיחות מובטחות.
3NT - מבטיח 16-18 נקודות, עוצר בסדרת היריב וסדרת מינור ארוכה וחזקה כך שלמכריז יש 8 לקיחות מובטחות.
4NT - יד חזקה (עם הרבה נקודות) ולפחות חמישה קלפים בכל אחת מסדרות המינור.
השותף של המתערב בהכרזה צריך לבחור את סדרת המינור העדיפה עבורו והאם החוזה במשחק מלא בגובה של 5 או סלאם.
4 - יד חזקה עם לפחות 16 נקודות.
לפחות חמישה קלפים ב וחמישה קלפים ב .
We Found Love (בעברית: מצאנו אהבה) הוא הסינגל הראשון מתוך אלבומה השישי של הזמרת ריהאנה, Talk That Talk שיצא ב-22 בספטמבר 2011. בסינגל מארחת ריהאנה את הדי ג'יי קלווין האריס.
השיר משתייך לז'אנר האוס ודאנס-פופ והופק ונכתב על ידי האריס.
ב-19 באוקטובר יצא הווידאו קליפ של השיר.
במצעד הפזמונים האמריקאי בילבורד הוט 100 נכנס הסינגל לטופ 10 אחרי שבועיים של השמעות ברדיו, ובכך הפך לסינגל ה-20 של ריהאנה שנכנס לטופ 10. ריהאנה שברה שיא זה בכך שהגיעה אליו לאחר 6 שנים ו-9 חודשים.
השיר נכתב במקור לזמרת ליאונה לואיס, אך לאחר שהזמרת הקליטה דמו לשיר הוחלט לתת אותו לריהאנה.
בנוסף, הגיע הסינגל למקום החמישי במצעד הפזמונים השנתי של בריטניה.
השיר הוא הסינגל הנמכר ביותר של הזמרת ואחד מהנמכרים ביותר בכל הזמנים כאשר מכר 12 מיליון עותקים מתוכם 5.1 מיליון בארצות הברית (פלטינה מחומשת), 1.3 מיליון בבריטניה (פלטינה כפולה) ו-207,000 בצרפת.
השיר נכלל בסיבוב ההופעות Loud Tour החל מהתאריך 13 בנובמבר 2011 ובסיבוב ההופעות שלאחריו באופן קבוע.
הסינגל נכנס לחמישייה הראשונה בהורדות של iTunes ביום הראשון בו הופץ לתחנות הרדיו.
בבילבורד הוט 100 הסינגל נכנס לטופ 10 אחרי שבועיים של השמעות ברדיו, למקום הראשון הוא הגיע זמן קצר אחר כך ובילה שם במשך 10 שבועות רצופים, מה שמקנה לו התואר כסינגל המצליח ביותר של ריהאנה מאז תחילת הקריירה שלה.
ההצלחה המסחררת לא פסחה על שאר העולם, כאשר שיר זה הגיע למקום הראשון ביותר מ-20 מדינות ברחבי העולם, ול-Top 5 ביותר מ-30. נכון ליולי 2012 מכר הסינגל יותר מ-4 מיליון עותקים בארצות הברית והגיע לתואר פלטינה מרובעת.
השיר הפך לסינגל הנמכר ביותר של הזמרת כאשר מכר 8.16 מיליון עותקים בעולם ונהפך גם להיות אחד מהסינגלים הנמכרים ביותר בכל הזמנים.
הסינגל מכר בארצות הברית מעל ל-5 מיליון עותקים (פלטינה מחומשת) ושהה במקום ה-1 במצעד הבילבורד 10 שבועות שמתוכן 9 ברצף.
שהות השיר 10 שבועות במקום ה-1 במצעד הובילה את השיר להיכנס לרשימת השירים ששהו הכי הרבה זמן במקום ה-1 בבילבורד במקום ה-6 לצד שירים נוספים.
השיר מכר בבריטניה 1,300,000 עותקים (פלטינה כפולה) ונכנס למקום ה-1. בצרפת מכר 207,000 עותקים והגיע למקום ה-1. השיר הגיע למקום ה-1 גם בשווייץ, אירלנד, גרמניה, קנדה, בלגיה.
השיר הגיע לפלטינה בבלגיה ולפלטינה כפולה בשווייץ.
ב-19 באוקטובר פורסם הווידאו קליפ לסינגל שהגיע לטופ 5 ב-iTunes יומיים לאחר יציאתו וזכה לביקורות מעורבות מהמבקרים.
הקליפ משווה את תהליך ההתאהבות לסם – אהבה שיכול לרומם אותך, ולגרום לך להרגיש בהיי, אך מצד שני הוא יוצר התמכרות ותלות מסוכנת שיכולה להרוס אותך.
מערכת היחסים שמתוארת בקליפ מושווה בכמה מישורים בחיה של ריהאנה.
הבולט ביניהם הוא ההשוואה למערכת היחסים שלה עם האקס המכה כריס בראון, בייחוד שהשחקן שמגלם אל דמות הגבר דומה לבראון.
במישור השני הוא שואב השראה רבה מהסרט רקוויאם לחלום, כאשר הוא מנסה לדמות את האהבה בין בני הזוג לטריפ משותף כאשר העליות בשמיים והנפילות קשות מנשוא.
מה שגם הקליפ מעביר את המסר שאהבה נמצאת בכל מקום, גם אם זה מקום חסר תקווה ושרוי בסמים ואלכוהול.
הקליפ זכה להצלחה רבה מאוד, מהצופים ומהמבקרים כאחד.
הוא היה מועמד ל-3 פרסי VMA בשנת 2012 שמתוכם זכה באחד.
(הוא הועמד גם ל"קליפ הנשי הטוב ביותר") הקליפ זכה להצלחה ענקית.
הקליפ הוא גם אחד הקליפים הכי פופולריים ביוטיוב, כאשר גרף נכון ל-1 בינואר 2022, ליותר ממיליארד צפיות באתר, ונהפך לאחד מן הקליפים הנצפים ביותר של ריהאנה.
הקליפ נפתח בקטע דיבור של ריהאנה שלאחריו מתחיל השיר.
במהלך הקליפ עצמו נראית ריהאנה עם בן זוגה לקליפ, בין היתר נראים השניים מעשנים וצורכים סמים.
בסוף הקליפ נראית ריהאנה עוזבת את בן זוגה כאשר היא רואה אותו מוטל על רצפת ביתם.